RO Jurnalul Oficial al Uniunii Europene L 30/45

REGULAMENTUL (UE) 2017/171 AL COMISIEI

din 30 ianuarie 2017

de modificare a anexelor II, III și IV la Regulamentul (CE) nr. 396/2005 al Parlamentului European și al Consiliului în ceea ce privește limitele maxime pentru reziduurile de aminopiralid, azoxistrobin, ciantraniliprol, ciflufenamid, ciproconazol, dietofencarb, ditiocarbamați, fluazifop-P, fluopiram, haloxifop, isofetamid, metalaxil, prohexadionă, propaquizafop, pirimetanil, Trichoderma atroviride tulpina SC1 și zoxamid din sau de pe anumite produse

(Text cu relevanță pentru SEE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (1), în special articolul 5 alineatul (1) și articolul 14 alineatul (1) litera (a),

întrucât:

(1) Limitele maxime pentru reziduurile (LMR-uri) de azoxistrobin, dietofencarb, fluazifop-P, haloxifop, prohexadionă și pirimetanil au fost stabilite în anexa II la Regulamentul (CE) nr. 396/2005. LMR-urile pentru ditiocarbamați, metalaxil și zoxamid au fost stabilite în anexa II și în partea B din anexa III la regulamentul respectiv. LMR-urile pentru aminopiralid, ciantraniliprol, ciflufenamid, ciproconazol, fluopiram și propaquizafop au fost stabilite în partea A din anexa III la regulamentul respectiv. Pentru isofetamid și Trichoderma atroviride tulpina SC1 nu au fost stabilite LMR-uri specifice, iar substanțele respective nu au fost incluse în anexa IV la regulamentul menționat, astfel încât se aplică valoarea implicită de 0,01 mg/kg prevăzută la articolul 18 alineatul (1) litera (b) din regulamentul respectiv.

(2) În contextul unei proceduri de obținere a autorizației de utilizare pe porumb a unui produs de protecție a plantelor care conține substanța activă aminopiralid, a fost depusă o cerere de modificare a LMR existente în temeiul articolului 6 alineatul (1) din Regulamentul (CE) nr. 396/2005.

(3) În ceea ce privește substanța azoxistrobin, o astfel de cerere a fost depusă pentru rubarbă, semințe de in, semințe de șofrănaș și semințe de limba-mielului. În ceea ce privește substanța ciantraniliprol, o astfel de cerere a fost depusă pentru strugurii de masă, căpșuni, fasole (fără păstaie), mazăre (fără păstaie), anghinare, infuzii din rădăcini, condimente din rădăcini sau rizomi. În ceea ce privește substanța ciflufenamid, o astfel de cerere a fost depusă pentru fructe sâmburoase și anghinare. În ceea ce privește substanța ciproconazol, o astfel de cerere a fost depusă pentru leguminoase, orz și ovăz. În ceea ce privește ditiocarbamații, o astfel de cerere a fost depusă pentru kaki ca urmare a utilizării substanței mancozeb pe aceste produse. În ceea ce privește substanța fluazifop-P, o astfel de cerere a fost depusă pentru semințele de dovleac. În ceea ce privește substanța fluopiram, o astfel de cerere a fost depusă pentru caise, ardei, „spanac și frunze similare”, andive, „plante aromatice și flori comestibile”, mazăre (păstăi), linte, alte leguminoase de la codul 0260990, semințe de susan, semințe de floarea-soarelui, semințe de dovleac, semințe de șofrănaș, semințe de limba-mielului, semințe de cânepă, ricin, orz, hrișcă, ovăz și sfeclă de zahăr. În ceea ce privește substanța metalaxil, o astfel de cerere a fost depusă pentru grepfruturi, portocale, căpșuni, varză de Bruxelles și pentru „spanac și frunze similare”. În ceea ce privește substanța prohexadionă, o astfel de cerere a fost depusă pentru căpșuni. În ceea ce privește substanța propaquizafop, o astfel de cerere a fost depusă pentru țelină de rădăcină, păstârnac, rădăcină de pătrunjel, ridichi, conopidă, varză cu căpățână, „lăptuci și plante pentru salate”, semințe de mac, soia, semințe de muștar. În ceea ce privește substanța pirimetanil, o astfel de cerere a fost depusă pentru praz. În ceea ce privește substanța zoxamid, o astfel de cerere a fost depusă pentru „lăptuci și plante pentru salate”, „spanac și frunze similare” și „plante aromatice și flori comestibile”.

(4) În conformitate cu articolul 6 alineatele (2) și (4) din Regulamentul (CE) nr. 396/2005, a fost depusă o cerere privind substanța dietofencarb utilizată pe banane și privind substanța haloxifop-P utilizată pe soia. Solicitanții susțin că utilizările autorizate ale substanțelor respective pe astfel de plante de cultură în America Centrală și de Sud determină reziduuri care depășesc LMR-urile prevăzute în Regulamentul (CE) nr. 396/2005 și că sunt necesare LMR-uri mai mari pentru a se evita barierele comerciale la importarea acestor plante de cultură.

(5) În conformitate cu articolul 8 din Regulamentul (CE) nr. 396/2005, respectivele cereri au fost evaluate de statele membre în cauză, iar rapoartele de evaluare au fost transmise Comisiei.

(6) Autoritatea Europeană pentru Siguranța Alimentară, denumită în continuare „autoritatea”, a evaluat cererile și rapoartele de evaluare, analizând în special riscurile pentru consumatori și, în cazurile în care era relevant, pentru animale, și a emis avize motivate cu privire la LMR-urile propuse (2). Ea a înaintat avizele respective Comisiei și statelor membre și le-a pus la dispoziția publicului.

(7) Autoritatea a concluzionat în avizele sale motivate că, în ceea ce privește utilizarea substanței azoxistrobin pe rubarbă, utilizarea substanței fluopiram pe sfecla de zahăr și utilizarea substanței propaquizafop pe „lăptuci și plante pentru salate”, datele transmise nu erau suficiente pentru a stabili noi LMR-uri. Prin urmare, LMR-urile existente ar trebui să fie menținute.

(8) Referitor la toate celelalte cereri, autoritatea a concluzionat că toate cerințele privind datele au fost îndeplinite și că modificările LMR-urilor solicitate de către solicitanți erau admisibile în ceea ce privește siguranța consumatorilor, pe baza unei evaluări a expunerii consumatorilor în cazul a 27 de grupuri specifice de consumatori din Europa. Ea ținut seama de cele mai recente informații privind proprietățile toxicologice ale substanțelor. Nici expunerea pe toată durata vieții la aceste substanțe prin consumul tuturor produselor alimentare care le-ar putea conține, nici expunerea pe termen scurt ca urmare a unui consum mare de produse relevante nu au indicat existența unui risc de depășire a aportului zilnic acceptabil sau a dozei acute de referință.

(9) În ceea ce privește substanța fluazifop-P, mai multe LMR-uri au fost modificate prin Regulamentul (UE) 2016/1015 al Comisiei (3). Regulamentul menționat a redus LMR-urile pentru semințele de dovleac la limita de cuantificare relevantă începând cu 19 ianuarie 2017. Din motive de securitate juridică, este oportun ca LMR prevăzută în prezentul regulament să se aplice începând cu aceeași dată.

(10) Pentru ciantraniliprol și isofetamid, autoritatea a înaintat concluzii cu privire la evaluarea inter pares a riscului pe care îl prezintă utilizarea ca pesticid a respectivelor substanțe active (4). În acest cadru, se recomandă stabilirea unor LMR-uri care să acopere utilizările reprezentative, în conformitate cu bunele practici agricole din Uniune. Comisia a consultat laboratoarele de referință ale Uniunii Europene în ceea ce privește limitele de cuantificare adecvate.

(11) Substanța activă cu risc mic Trichoderma atroviride tulpina SC1 a fost aprobată prin Regulamentul de punere în aplicare (UE) 2016/951 al Comisiei (5). În ceea ce privește evaluarea riscului alimentar pentru consumatori, autoritatea a concluzionat (6) că unele informații nu erau disponibile și că era necesară o analiză mai aprofundată de către responsabilii cu gestionarea riscurilor. Comitetul permanent pentru plante, animale, produse alimentare și hrană pentru animale a constatat, în cadrul reuniunii sale din 19 mai 2016, că substanța în cauză nu produce metaboliți relevanți care să aibă toxicitate semnificativă sau la niveluri care să ducă la o expunere mai mare decât cea considerată neglijabilă (7). Prin urmare, este oportună includerea respectivei substanțe în anexa IV la Regulamentul (CE) nr. 396/2005.

(12) Pe baza avizelor motivate și a concluziilor autorității și ținând seama de factorii relevanți pentru subiectul în cauză, modificările adecvate ale LMR-urilor îndeplinesc cerințele articolului 14 alineatul (2) din Regulamentul (CE) nr. 396/2005.

(13) Prin urmare, Regulamentul (CE) nr. 396/2005 ar trebui modificat în consecință.

(14) Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

ADOPTĂ PREZENTUL REGULAMENT:

Articolul 1

Anexele II, III și IV la Regulamentul (CE) nr. 396/2005 se modifică în conformitate cu anexa la prezentul regulament.

Articolul 2

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Cu toate acestea, se aplică începând cu 19 ianuarie 2017 în ceea ce privește LMR pentru fluazifop-P la semințele de dovleac.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 30 ianuarie 2017. Pentru Comisie Președintele Jean-Claude JUNCKER

(1) JO L 70, 16.3.2005, p. 1.

(2) Rapoartele științifice ale EFSA sunt disponibile online la adresa: http://www.efsa.europa.eu:

Reasoned opinion on the modification of the existing maximum residue level for aminopyralid in maize. (Aviz motivat privind modificarea limitei maxime existente pentru reziduurile de aminopiralid la porumb). EFSA Journal 2016;14(6):4497 [p. 16].

Reasoned opinion on the modification of the existing maximum residue levels for azoxystrobin in various crops. (Aviz motivat privind modificarea limitelor maxime de reziduuri existente pentru azoxistrobin la diverse plante de cultură). EFSA Journal 2016;14(5):4459 [p. 17].

Reasoned opinion on the modification of the existing maximum residue level for cyantraniliprole in table grapes. (Aviz motivat privind modificarea limitelor maxime de reziduuri existente pentru ciantraniliprol la struguri de masă). EFSA Journal 2016;14(7):4553 [p. 14].

Reasoned opinion on the modification of the existing maximum residue levels for cyantraniliprole in various crops. (Aviz motivat privind modificarea limitelor maxime de reziduuri existente pentru ciantraniliprol la diverse plante de cultură). EFSA Journal 2015;13(10):4263 [p. 25].

Reasoned opinion on the modification of the existing maximum residue levels for cyflufenamid in stone fruits and globe artichokes. (Aviz motivat privind modificarea limitelor maxime de reziduuri existente pentru ciflufenamid la fructe sâmburoase și anghinare). EFSA Journal 2016;14(6):4519 [p. 14].

Reasoned opinion on the modification of the existing maximum residue levels for cyproconazole in pulses, barley and oat. (Aviz motivat privind modificarea limitelor maxime de reziduuri existente pentru ciproconazol la leguminoase, orz și ovăz.). EFSA Journal 2016;14(6):4526 [p. 18].

Reasoned opinion on the setting of import tolerance for diethofencarb in bananas. (Aviz motivat privind stabilirea unei toleranțe la import pentru substanța dietofencarb la banane). EFSA Journal 2016;14(8):4576 [p. 18].

Reasoned opinion on the modification of the existing maximum residue level for mancozeb (expressed as carbon disulfide) in persimmons. [Aviz motivat privind modificarea limitei maxime de reziduuri existente pentru mancozeb (exprimat ca disulfură de carbon) la kaki)]. EFSA Journal 2016;14(5):4495 [p. 13].

Reasoned opinion on the modification of the existing maximum residue levels for fluazifop-P in pumpkin seeds. (Aviz motivat privind modificarea limitelor maxime de reziduuri existente pentru fluazifop-P la semințele de dovleac.) EFSA Journal 2016;14(5):4486 [p. 14].

Reasoned opinion on the modification of the existing maximum residue levels for fluopyram in various crops. (Aviz motivat privind modificarea limitelor maxime de reziduuri existente pentru fluopiram la diverse plante de cultură). EFSA Journal 2016;14(6):4520 [p. 27].

Reasoned opinion on the setting of import tolerance for haloxyfop-P in soya beans. (Aviz motivat privind stabilirea unei toleranțe la import pentru substanța haloxifop-P la soia). EFSA Journal 2016;14(7):4551 [p. 15].

Reasoned opinion on the modification of the existing maximum residue levels for metalaxyl in various crops. (Aviz motivat privind modificarea limitelor maxime de reziduuri existente pentru metalaxil la diverse plante de cultură). EFSA Journal 2016; 14(7):4521.

Reasoned opinion on the modification of the existing maximum residue level for prohexadione-calcium in strawberries. (Aviz motivat privind modificarea limitei maxime de reziduuri existente pentru prohexadionă-calciu la căpșuni). EFSA Journal 2016;14(7):4528 [p. 13].

Reasoned opinion on the modification of the existing maximum residue levels for propaquizafop in various crops. (Aviz motivat privind modificarea limitelor maxime de reziduuri existente pentru propaquizafop la diverse plante de cultură). EFSA Journal 2016;14(2):4402 [p. 31].

Reasoned opinion on the modification of the existing maximum residue level for pyrimethanil in leek. (Aviz motivat privind modificarea limitei maxime de reziduuri existente pentru pirimetanil la praz). EFSA Journal 2016;14(6):4514 [p. 13].

Reasoned opinion on the modification of the existing maximum residue levels for zoxamide in various leafy crops. (Aviz motivat privind modificarea limitelor maxime de reziduuri existente pentru zoxamid la diferite plante de cultură cu frunze). EFSA Journal 2016;14(7):4527 [p. 13].

(3) Regulamentul (UE) 2016/1015 al Comisiei din 17 iunie 2016 de modificare a anexelor II și III la Regulamentul (CE) nr. 396/2005 al Parlamentului European și al Consiliului în ceea ce privește limitele maxime de reziduuri de 1-naftilacetamidă, acid 1-naftilacetic, cloridazon, fluazifop-P, fuberidazol, mepiquat și tralkoxidim din sau de pe anumite produse (JO L 172, 29.6.2016, p. 1).

(4) Conclusion on the peer review of the pesticide risk assessment of the active substance cyantraniliprole (Concluzia evaluării inter pares a riscului utilizării ca pesticid a substanței active ciantraniliprol). EFSA Journal 2014;12(9):3814 [p. 249].

Conclusion on the peer review of the pesticide risk assessment of the active substance isofetamid (Concluzia evaluării inter pares a riscului utilizării ca pesticid a substanței active isofetamid). EFSA Journal 2015;13(10):4265 [p. 130].

(5) Regulamentul de punere în aplicare (UE) 2016/951 al Comisiei din 15 iunie 2016 de aprobare a substanței active cu risc redus Trichoderma atroviride tulpina SC1, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (JO L 159, 16.6.2016, p. 6).

(6) Conclusion on the peer review of the pesticide risk assessment of the active substance Trichoderma atroviride strain SC1. (Concluzia evaluării inter pares a riscului utilizării ca pesticid a substanței active Trichoderma atroviride tulpina SC1. EFSA Journal 2015;13(4):4092 [p. 33].

(7) Raportul de reexaminare pentru substanța activă Trichoderma atroviride tulpina SC1 (SANTE/10389/2016 rev. 1).